Ministrul Economiei vrea să mai așteptăm redeschiderea restaurantelor: Au cea mai mare probabilitate de infectare.
Virgil Popescu a
spus luni că nu poate să treacă peste recomandările făcute de medici. Medicii spun că
cea mai mare probabilitate de infectare cu noul coronavirus este în interiorul
restaurantelor. Ministrul Economiei
propune să mai așteptăm 2 săptămâni, până la 1 iulie, pentru redeschiderea
restaurantelor.
Uite ce
a spus Ministrul Economiei, citat de Agerpres: "Eu sunt ministru al
Economiei. Îmi doresc ca economia să restarteze cât mai repede. Îmi doresc ca
economia să treacă peste această pandemie, dar nu pot trece peste recomandările
Institutului Naţional de Sănătate Publică, ale Ministerului Sănătăţii, ale medicilor,
care ne spun că probabilitatea cea mai mare de infectare cu coronavirus este în
interiorul restaurantelor. Eu zic că ar trebui cel mai prudent să mai aşteptăm
două săptămâni. Ne-am propus ca termen 1 iulie“.Ministrul
e convins că cei care deţin restaurante în interiorul clădirilor sau în
interiorul hotelurilor beneficiază în acest moment de deschiderea teraselor: "Eu
cred că dacă toţi respectăm normele, cu 1 iulie vor fi deschise şi
restaurantele. Exact când, în mod normal, în România începe sezonul real
turistic"."Părerea mea este că dacă în acest moment Institutul Naţional de
Sănătate Publică spune că este pericol, trebuie să-i ascultăm, pentru că am
văzut ce s-a întâmplat în acest weekend. Aţi văzut că de vreo 6 zile cresc cazurile
de infectare şi nici nu vreau să mă gândesc că ar putea să crească şi mai mult
decât a fost ieri, de exemplu, 320. Haideţi să avem răbdare, că nu mai e mult
până când vom putea să mergem liniştiţi într-un restaurant în interior sau în
exterior, să ne alegem noi, nu să mergem numai afară!", a mai
explicat Virgil Popescu.În plus, el a acuzat PSD de retorică populistă în condițiile în care cere redeschiderea restaurantelor: "Că o fac săptămâna viitoare din punct de vedere populistic sau mai stăm o săptămână şi o facem natural, practic este acelaşi lucru. Dar nu trebuie să dăm peste cap ceea ce spun specialiştii şi, dacă ei recomandă, eu cred că ar trebui să-i ascultăm".